Motor se naam het SA’ners aan’t lagDie Sehol X8 Plus. (Foto: skermgreep) China het met ’n splinternuwe motor vorendag gekom en die sportnutsvoertuig lok die terggees wat Suid-Afrikaners kenmerk nou behoorlik uit. Die Sehol-motor het Suid-Afrikaners skoon aan die gons gesit, met van die twiets oor die motor wat “My kar se wat?” lui. Die Sehol X8 Plus word in September vanjaar uitgereik, maar gaan dalk ’n naamverandering vir die plaaslike mark moet oorweeg. Die Sehol-reeks is reeds in 2018 begin vervaardig, maar dit is nou weer in die nuus met die bekendstelling van dié nuwe motor. Die naam is bedoel om hulde te bring aan die sportnutsvoertuig met sy aggressiewe ontwerp se Spaanse oorsprong. Die woord sol beteken son in Spaans, en die handelsmerk is na bewering verlede jaar herdoop na Sehol, ’n ondeurdagte stap wat ’n heerlike gelag by Suid-Afrikaners ontlok het. Om dinge te vererger is ’n Plus-agtervoegsel bygevoeg om die X8 te onderskei van ’n beskikbare model wat twee jaar gelede uitgereik is. Daar is tans nog geen planne om die Sehol X8 Plus vir die plaaslike mark uit te reik nie, anders sou die motor beslis ’n naamsverandering moes ondergaan soos die Great Wall Motors (GWM) wat die Poer-naam moes laat vaar vir sy Toyota Hilux en soos Ford Ranger se P-reeks. Indien die moderne Sehol-motor nie ’n naamsverandering sou oorweeg nie, moet dit dikvellig die grense van Suid-Afrikaanse humorsin oorsteek, want die grootste grapjasse sal op die uitkyk daarvoor wees.